**Iiro Akseli Seppänen** (s. 13. heinäkuuta 1975 Helsinki) on suomalainen taikuri ja elokuvatuottaja. Taikuri-uransa huipulla Iiro oli yksi Suomen suosituimmista viihdetaiteilijoista. Seppänen työskentelee televisio- ja elokuvatuottajana Los Angelesissa Yhdysvalloissa.

Elämä ja ura
------------

Hänen vanhempansa ovat entinen europarlamentaarikko Esko Seppänen ja nykyisin eläkkeellä oleva toimittaja-kirjailija Kirsti Tulonen-Seppänen. Seppänen aloitti tv-uransa esiintymällä lapsena äitinsä ohjaamissa Yleisradion Koulutelevision ohjelmissa, kuten *Robotti von Rosenbergin tutkimukset* ja *Kuka minä olen?*. Seppänen aloitti taikurinuransa Linnanmäen sirkuskoulussa Solmu Mäkelän oppilaana.

Hän on harrastanut myös extreme-lajeja, kuten base-hyppyä. Hänellä oli Suomen televisiossa ohjelmia, joissa hän teki taikatemppuja ja esitteli extreme-lajeja. Vuonna 2001 hän lopetti hypyt loukkaannuttuaan vakavasti base-hypyssä Yhdysvaltojen Arizonassa.

Seppänen on myös osakkaana Pan Pacific Entertainment -yrityksessä. Yritys toimii siltana Kiinan ja Hollywoodin välillä rahoittamalla Hollywood-elokuvia ja kuvaamalla niitä Kiinassa. Seppänen toimii yhtiössä elokuvatuottajana. Hänen ensimmäinen iso tuotantonsa oli mikro-sarja *The Courier* CBS-kanavalle.

Seppänen ja Hannu Karttunen ovat kumpikin luvanneet maksaa 2 500 euroa Skepsis ry:n 10 000 euron palkinnosta sille suomalaiselle, joka ensimmäisenä tuottaa valvotuissa olosuhteissa paranormaalin ilmiön.

Yksityiselämä
-------------

Seppänen seurusteli pitkään malli-näyttelijä Vera Jordanovan kanssa, mutta he erosivat alkuvuonna 2008. Seppänen kihlautui vuonna 2017 eteläafrikkalaisen Julian  kanssa ja heillä on vuonna 2019 syntynyt tytär. Perhe asui aluksi Kapkaupungissa Etelä-Afrikassa, mutta muutti alkuvuodesta 2020 suur-Lontoon St George's Hillin alueelle Surreyssa. He avioituivat 15. kesäkuuta 2019 Espanjassa.

Lähteet
-------

* Iiro Seppänen: En juokse enää koskaan*lähde tarkemmin?*

### Viitteet

1. 1 2  Rikama, Anne: Niin on jos siltä näyttää *Valitut Palat*.  Arkistoitu 15.4.2010. Viitattu 1.3.2010.
2. ↑  Robotti von Rosenbergin tutkimukset *Elonet*.  Arkistoitu 13.12.2013. Viitattu 1.3.2010.
3. ↑  Kuka minä olen?-opetussarja *Yle/Muistikuvaputki – Kysykää Rouva Ruudulta*.  3.2.2009. Viitattu 1.3.2010.
4. ↑  Hurja onnettomuus havahdutti Iiro Seppäsen: En juokse enää koskaan *MTV*.  9.6.2011. Viitattu 2.5.2018.
5. 1 2  Iiro Seppäselle ja Vera Jordanovalle ero *Iltalehti.fi*.  4.3.2008. Iltalehti. Viitattu 25.10.2009.
6. ↑  Skepsiksen haaste ja stipendi  2011. Skepsis ry. Viitattu 11.11.2011.
7. 1 2  Rita Tainola: Iiro Seppänen, 43, menee naimisiin Julia-rakkaansa kanssa – intiimit ja salaperäiset häät Espanjassa *Ilta-Sanomat*.  6.6.2019. Viitattu 22.7.2019.
8. ↑  Iiro Seppäsen tytär jo 10 viikkoa - Ex-taikuri julkaisi hurmaavan kuvan pienokaisestaan *www.iltalehti.fi*. Viitattu 6.6.2019.
9. ↑  Iiro Seppänen muuttaa Englantiin – poseeraa uuden kotinsa edustalla onnellisena: talolla huima 5,8 miljoonan euron hintalappu *Ilta Sanomat*.  2.1.2020. Viitattu 3.1.2020.
10. ↑  Rita Tainola: Iiro Seppänen, 43, menee naimisiin Julia-rakkaansa kanssa – intiimit ja salaperäiset häät Espanjassa *Ilta-Sanomat*.  6.6.2019. Viitattu 6.6.2019.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)

 |
|  |
| Henkilöt | 
* Deutsche Biographie
* Ritva
* Elonet

 |

 |